# Karjalan teologisen seuran kertomus toiminnasta vuonna 2012

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmä- ja keskustelutilaisuuksia.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 25.4.2012. Läsnä oli 9 seuran jäsentä.

Hallituksen puheenjohtajaksi vuosikokous valitsi edelleen professori Paavo Kettusen. Hallituksen erovuoroinen varsinainen jäsen hiippakuntadekaani Sakari Häkkinen valittiin uudelleen. Lisäksi uudeksi hallituksen varsinaiseksi jäseneksi valittiin teologian tohtori Pekka Metso. Hallituksen varajäseniksi valittiin kirkkoherra Ville Ojala ja tohtorikoulutettava teologian maisteri Hanne Janhonen.

Lisäksi hallitukseen ovat toimintavuonna kuuluneet teologian tohtori Kati Kemppainen ja professori Hannu Mustakallio. Läntisen teologian opiskelijoiden ainejärjestöä Fides Ostiensista hallituksessa on edustanut Tapio Kilpiä. Ortodoksisen teologian opiskelijajärjestön Pistiksen edustaja on ollut Artturi Hirvonen.

Seuran varapuheenjohtajana on toiminut Pekka Metso, rahastonhoitajana Jouko Kiiski ja julkaisusihteerinä Hannu Mustakallio.

Seuran sihteerinä on kertomusvuoden aikana toiminut teologian maisteri Marita Tiili.

Vuoden 2012 aikana hallitus piti neljä kokousta, joissa käsiteltiin yhteensä 61 asiakohtaa.

1. **Jäsenet**

Seuralla oli vuoden 2012 lopussa yhteensä 127 jäsentä (edellisenä vuonna 123), joista varsinaisia jäseniä oli 88 (83), opiskelijajäseniä 20 (21) ja kannatusjäseniä 19 (19). Kannatusjäseniin kuuluivat Kuopion, Mikkelin ja Lapuan hiippakuntien tuomiokapitulit sekä 16 seurakuntaa.

1. **Toiminta**

Vuoden 2012 toiminta koostui kaikille avoimista yleisöilloista sekä teologisesta symposiumista, joka kokosi osanottajia eri puolilta Suomea.

* 1. Yleisöillat

Seura järjesti vuonna 2012 kolme yleisöiltaa, yhden yleisötilaisuuden yhteistyössä Kuopion tuomiokapitulin kanssa sekä yhden esitelmätilaisuuden yhdessä Joensuun seurakuntayhtymän ja Pohjois-Karjalan Pipliaseuran kanssa. Tilaisuuksien osanottajamäärä oli yhteensä 257 henkeä.

Seuraavassa on lueteltu yleisöillat, niiden teemat, alustajat ja yleisömäärät:

|  |  |  |  |
| --- | --- | --- | --- |
| **Pvm** | **Teema** | **Alustaja** | **Yleisömäärä** |
| 24.1.2012 | Herätysliikkeet kirkon kriitikoina ja tukijoina | TT, YTT Hanna Salomäki | 60 |
| 20.3.2012 | Saatana ja pahan ongelma | TT Kari Kuula | 86 |
| 25.4.2012 | Lapsen menetys ja vanhemman hengellisyys ja jumalasuhde | TT Harri Koskela | 18 |
| *13.9.2012**7.10.2012**29.11.2012* | The Parables of JesusPohjois-Karjalan Pipliaseuran 125-vuotisjuhlavuoden esitelmäKatosiko herätys herännäisyydestä,kun hurmosliike kirkollistettiin? | Professori Glenna S. JacksonTT Teemu KakkuriTM Olli Viitaniemi | 85035 |

* 1. Teologinen symposium

Seura järjesti 21. - 22.2.2012 yhdessä Itä-Suomen yliopiston sekä Kuopion ja Mikkelin hiippakuntien tuomiokapitulien kanssa neljännen teologisen symposiuminsa. Kaikille kiinnostuneille avoimen symposiumin teemana oli ”Jumala”. Symposium oli osa hiippakuntien henkilöstökoulutusta.

Symposiumin avasi professori Paavo Kettunen. Siihen osallistui osallistujaluetteloiden mukaan ensimmäisenä päivänä 194 ja toisena päivänä 167 henkeä. Sali oli mitoitettu 250 henkilölle ja ensimmäisenä päivänä kaikki istumapaikat olivat täynnä ja osa osallistujista istui porrastasanteilla, joten osallistujia oli todellisuudessa noin 250 henkilöä.

Oheisessa taulukossa on lueteltu symposiumissa pidetyt esitelmät. Jokaisen aihekokonaisuuden jälkeen oli yleiskeskustelua.

|  |  |  |
| --- | --- | --- |
| **Aihekokonaisuus** | **Aihe** | **Esitelmöijä** |
| Miksi Jumala on ajankohtainen? | Symposiumin avaus | Puheenjohtaja Paavo Kettunen |
|  | Jumalasta puhumisen vaikeus ja välttämättömyys | Piispa Wille Riekkinen |
| Muuttuuko Jumala ja mihin suuntaan? | Ikiaikainen Jumala ja Raamatun muuttuva Jumala | Professori Lauri Thurén |
|  | Isä Jumala vai äiti Jumala? - Jumalasta, sukupuolesta ja jumalan sukupuolesta | TT Outi Lehtipuu |
| Kristillisen tradition Jumala | Jumala läntisessä traditiossa | Professori Antti Raunio |
|  | Jumala itäisessä traditiossa | TT Pekka Metso |
| Ihmisen Jumala | Kelpaamattoman ihmisen Jumala | Professori Paavo Kettunen |
|  | Mustavalkoinen vai huolta pitävä Jumala | Dosentti Matti Hyrck |
| Tuunaa oma jumalasi | Jumala uuskarismaattisuuden silmin | Professori Mika Vähäkangas |
|  | Persoonallinen Jumala vs. persoonaton jumaluus | Dosentti Jyri Komulainen |
| Jumalan tulevaisuus | Jumala fundamentalismissa ja fundamentalismi maailmassa | Dosentti Risto Ahonen |
|  |  |  |

* 1. Muu toiminta

*Terve sielu terveessä ruumiissa* -teosta (Karjalan teologisen seuran julkaisuja 1) on myyty kertomusvuoden aikana 120 euron arvosta.

Seuran puheenjohtaja Paavo Kettunen on osallistunut Tieteellisten seurain valtuuskunnan organisoiman Julkaisufoorumin työskentelyyn.

Seura nimesi läntisen teologian opiskelijan Sami Siltasen vuoden opiskelijaksi, jolle luovutettiin 50 euron lahjakortti Suomalaiseen kirjakauppaan Fides Ostiensiksen vuosijuhlassa 18.4.2012.

1. **Tiedotus**

Seuran toiminnasta kerrottiin jäsenille jäsentiedotteiden välityksellä. Sen lisäksi seuran tiedotuksessa otettiin huomioon luterilaisen ja ortodoksisen kirkon sekä koululaitoksen ja yliopiston piirissä Pohjois-Karjalassa toimivat teologit. Kuopion ja Mikkelin tuomiokapituliin toimitettiin tiedote seuran toiminnasta; se jaettiin ensimmäisen kerran lokakuussa papiksi vihittäville ordinaatiokoulutuksen yhteydessä. Myös tiedossa oleville eläketeologeille toimitettiin informaatiota. Pääasiallisena tiedotuskanavana oli sähköposti.

Lisäksi yleisöilloista tiedotettiin *Kirkkotien*, *Karjalaisen* ja *Karjalan Heilin välityksellä*, *teologia.fi*-sivustolla sekä yliopiston tapahtumakalenterissa. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi).

Symposiumista tiedottamisessa koettiin yllättäviä vaikeuksia, sillä sen enempää sanomalehti Karjalainen kuin paikallislehti Karjalan Heilikään eivät julkaisseet etukäteisuutista symposiumista heille lähetetystä tiedotteesta huolimatta lukuun ottamatta aivan pientä uutista pari päivää ennen symposiumia. Symposiumista tiedotettiin myös Facebookissa. Tiedotuksen tällainen painottuminen saattoi merkitä, että osanottajat olivat huomattavalta osaltaan seurakuntien työntekijöitä ja aikaisempaa vähemmän ns. suurta yleisöä.

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä.

Jäsenmaksunsa suoritti vuonna 2012 yhteensä 46 varsinaista jäsentä, 6 opiskelijajäsentä ja 12kannatusjäsentä. Hallituksen jäseniltä ei ole peritty jäsenmaksua.

Suurimmat menoerät olivat symposiumin järjestämiseen liittyvät kustannukset, sihteerin palkkakulut sekä yleisöiltojen esitelmöijien matka- ja majoituskulut. Esitelmöijille ei ole maksettu luentopalkkioita.

Seuran verkkosivuilla on ollut Joensuun Seudun Osuuspankin ja Pohjois-Karjalan Sähkön mainokset.

Seuran toiminnantarkastajana on toiminut lehtori Juhani Sainio.